|  |
| --- |
|  |
| Pagėgių savivaldybės taryba **sprendimas** dėl PATALPŲ perdavimo neatlygintinai VALDYTI ir naudotis pagal panaudos sutartį pagėgių savivaldybės KENTRIŲ kaimo bendruomenei |
| 2017 m. spalio 2 d. Nr. T-134 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo, patvirtinto Pagėgių savivaldybės tarybos 2015 m. vasario 10 d. sprendimu Nr. T-27 „Dėl Pagėgių savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“, 16.4, 18.1 punktais ir atsižvelgdama į Kentrių kaimo bendruomenės pirmininko 2017 m. rugpjūčio 9 d. prašymą, Pagėgių savivaldybės taryba n u s p r e n d ž i a:

1. Perduoti Pagėgių savivaldybės Kentrių kaimo bendruomenei 10 metų neatlygintinai valdyti ir naudotis pagal panaudos sutartį Pagėgių savivaldybei nuosavybės teise priklausantį turtą − patalpą-biblioteką, kurios unikalus Nr. 8895-8003-4014:0004, plotas − 37,78 kv. m, žymėjimas 1-6, su bendro naudojimo patalpomis: 1-1 (1/3 iš 3,20 kv. m), 1-2 (1/3 iš 11,55 kv. m), iš viso bendras perduodamas plotas – 45,15 kv. m, esančias pastate, kurio unikalus Nr. 8895-8003-4014, žymėjimas 1A1p, registro Nr. 50/147367, inventorinės bylos Nr. 5211, kadastro duomenų fiksavimo data 2000-04-18, adresu: Vingio g. 2, Kentrių k., Pagėgių sen., Pagėgių sav.,bendruomenės įstatuose numatytai veiklai vykdyti.

* 1. 2. Įpareigoti Pagėgių savivaldybės administracijos Pagėgių seniūnijos seniūną pasirašyti panaudos sutartį bei perdavimo − priėmimo aktą su panaudos gavėju.

3. Sprendimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis